Document ID: 31985L0010

Padomes Direktīva
(1984. gada 18. decembris),
ar ko groza Direktīvu 75/106/EEK par dalībvalstu tiesību aktu tuvināšanu attiecībā uz dažu fasētu šķidrumu pildīšanu pēc tilpuma
(85/10/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas Līgumu, un jo īpaši tā 100. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
ņemot vērā Ekonomikas un sociālo lietu komitejas atzinumu [3],
tā kā kopš Padomes Direktīvas 75/106/EEK [4] pieņemšanas, kurā jaunākie grozījumi izdarīti ar Direktīvu 79/1005/EEK [5], ir radusies vajadzība pilnībā saskaņot nominālo tilpumu skalu visiem produktiem vīnu sektorā;
tā kā termiņš, kas noteikts Direktīvā 75/106/EEK un attiecas uz noteiktu tilpumu izmantošanu, dažām dalībvalstīm nedod pietiekami daudz laika, lai atbrīvotos no atkārtoti izmantojamām pudelēm, kas to tirgū vēl joprojām ir apritē; tā kā pāragrai nestandarta pudeļu aizvietošanai būtu nopietnas ekonomiskas sekas; tā kā tādēļ atbilstošajām valstīm vajadzētu būt tiesīgām atļaut savā tirgū ierobežotu laiku izmantot attiecīgos tilpumus;
tā kā kopš Direktīvas 75/106/EEK pieņemšanas patēriņa ieradumu tendences liecina par to, ka ogļskābo gāzi neizdalošu vīnu tilpumu skalai ir jāpievieno lielāki tilpumi;
tā kā Direktīvu 75/106/EEK vajadzētu atbilstoši grozīt,
IR PIEŅĒMUSI ŠO DIREKTĪVU.
1. pants
"5. pants
1. Dalībvalstis nedrīkst noraidīt, aizliegt vai ierobežot tādu fasējumu laišanu tirgū, kuri atbilst šajā direktīvā noteiktajām prasībām, pamatojot to ar iemesliem, kas saistīti ar šo fasējumu tilpuma noteikšanu, to pārbaudes metodēm vai nominālo tilpumu, ja tas ir paredzēts III pielikuma I kolonnā.
2. Dalībvalstis, kurās 1973. gada 31. decembrī bija atļauts izmantot nominālos tilpumus, kas uzskaitīti III pielikuma II kolonnā, turpmāk drīkst atļaut to izmantošanu līdz 1988. gada 31. decembrim vai - attiecībā uz 0,73 litru tilpumu - līdz 1985. gada 31. decembrim.
3. a) Fasējumus, kuros ir III pielikuma 1. iedaļas a) un b) apakšiedaļā uzskaitītie produkti, drīkst laist tirgū pēc 1983. gada 31. decembra vienīgi tad, ja to nominālie tilpumi atbilst III pielikuma I un II kolonnā noteiktajiem nominālajiem tilpumiem. Sākot ar 1986. gada 1. janvāri, II kolonnā svītro 0,73 litru tilpumu.
b) Fasējumus, kuros ir III pielikuma 1. iedaļas a) un b) apakšiedaļā uzskaitītie produkti, drīkst laist tirgū pēc 1988. gada 31. decembra vienīgi tad, ja to nominālie tilpumi atbilst III pielikuma I kolonnā noteiktajiem nominālajiem tilpumiem.
c) Neskarot šā punkta a) apakšpunkta nosacījumus, III pielikuma 1. iedaļas a) apakšiedaļā uzskaitītos produktus, ja tos pilda vairākkārt izmantojamā iepakojumā, drīkst tirgot šādos tilpumos:
- 0,24 litri - 0,73 litri - 0,99 litri Francijā līdz 1988. gada 31. decembrim,
- 0,46 litri - 0,64 litri - 0,68 litri Grieķijā līdz 1988. gada 31. decembrim,
- 0,19 litri - 0,36 litri - 0,475 litri - 0,72 litri - 0,95 litri - 1,75 litri - 1,88 litri Itālijā līdz 1985. gada 31. decembrim.
4. Šī direktīva noteikumi neietekmē attiecīgo valstu tiesību aktus, kas reglamentē iepakojuma izmantošanu un pārstrādi, vadoties no vides aizsardzības principiem."
2. pants
1. Direktīvas 75/106/EEK III pielikuma I kolonnas 1. iedaļas a) apakšiedaļā pievieno šādus skaitļus: "6, 9 un 10."
2. Direktīvā 75/106/EEK III pielikuma I kolonnas 1. iedaļas a) apakšiedaļā tilpumu skalas beigās pievieno šādu rindu: "0,187 (vienīgi patēriņam lidmašīnās un uz kuģiem)."
3. pants
Dalībvalstis pieņem normatīvus un administratīvus aktus, kas vajadzīgi, lai izpildītu šīs direktīvas prasības 12 mēnešos no tās paziņošanas [6]. Dalībvalstis par to tūlīt informē Komisiju.
4. pants
Šī direktīva ir adresēta dalībvalstīm.
Briselē, 1984. gada 18. decembrī

Labels: 7
3
15
17